 Waaya aragnimadii aan ka dhaxalnay shirarkii badnaa ee loo qabtay xal u helida dhibta dalkeena ka taagan dhowr iyo tobankii sano ee lasoo dhaafay ayaa waxay ina tusaysaa in hada jawaabaha suaalaha kor ku qoran koxaha qaarkood ula muuqdaan kuwo aan iyaga qancin, kana biya diidaan shirarka islamarkaasna tuhunka ka qaada sida wax u socdaan, kuwaas oo caadaysta inay shirka marna ka baxaan marna ku soo noqdaan oo canbaareeyaan xubnaha shirka masuuliyadiisu saaran tahay iyo cida taageersan, kuna hanjaba inay shirka fashilinayaan haddii aan la qaadan fikirkooda, iyagoo hadiiba ku baaqa durbaan tumid cusub, raadin xulafaysi hor leh oo ku dhisan qabiil iyo danno foolxun oo lagu sii kala durkinayo ummadda soomaaliyeed. 